CELEX: 22015D2158
Language: sk
Date: 2014-12-12 00:00:00
Title: Rozhodnutie Spoločného výboru EHP č. 291/2014 z 12. decembra 2014, ktorým sa mení príloha XIII (Doprava) k Dohode o EHP [2015/2158]

26.11.2015   
            
            
               SK
            
            
               Úradný vestník Európskej únie
            
            
               L 311/44
            
         ROZHODNUTIE SPOLOČNÉHO VÝBORU EHP
   č. 291/2014
   z 12. decembra 2014,
   ktorým sa mení príloha XIII (Doprava) k Dohode o EHP [2015/2158]
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
   keďže:
   
               (1)
            
            
               Vykonávacie nariadenie Komisie (EÚ) č. 390/2013 z 3. mája 2013, ktorým sa stanovuje systém výkonnosti leteckých navigačných služieb a sieťových funkcií (1), sa má začleniť do Dohody o EHP.
            
         
               (2)
            
            
               Vykonávacím nariadením (EÚ) č. 390/2013 sa s účinnosťou od 1. januára 2015 zrušuje nariadenie Komisie (EÚ) č. 691/2010 (2) a vykonávacie nariadenie Komisie (EÚ) č. 1216/2011 (3) začlenené do Dohody o EHP, a preto je potrebné s účinnosťou od 1. januára 2015 odkaz na ne v rámci Dohody o EHP vypustiť.
            
         
               (3)
            
            
               Príloha XIII k Dohode o EHP by sa preto mala zodpovedajúcim spôsobom zmeniť,
            
         PRIJAL TOTO ROZHODNUTIE:
   Článok 1
   Príloha XIII k Dohode o EHP sa mení takto:
   
               1.
            
            
               V bode 66wn [nariadenie Komisie (ES) č. 677/2011] sa dopĺňa tento text:
               „, zmenené týmto právnym predpisom:
               
                           —
                        
                        
                           
                              32013 R 0390: vykonávacie nariadenie Komisie (EÚ) č. 390/2013 z 3. mája 2013 (Ú. v. EÚ L 128, 9.5.2013, s. 1).“
                        
                     
         
               2.
            
            
               Za bod 66xe (vykonávacie rozhodnutie Komisie 2014/132/EÚ) sa vkladá tento bod:
               
                           „66xf.
                        
                        
                           
                              32013 R 0390: vykonávacie nariadenie Komisie (EÚ) č. 390/2013 z 3. mája 2013, ktorým sa stanovuje systém výkonnosti leteckých navigačných služieb a sieťových funkcií (Ú. v. EÚ L 128, 9.5.2013, s. 1).
                        
                     Nariadenie sa na účely tejto dohody vykladá s týmito úpravami:
               
                           a)
                        
                        
                           So zreteľom na štáty EZVO sa článok 3 ods. 1 nahrádza takto:
                           „Ak sa Stály výbor štátov EZVO rozhodne vymenovať orgán na preskúmanie výkonnosti, ktorý má Dozornému úradu EZVO pomáhať pri vykonávaní systému výkonnosti, toto menovanie je na pevne stanovené obdobie, ktoré sa zhoduje s referenčnými obdobiami. Ak Komisia vymenovala orgán na preskúmanie výkonnosti, Stály výbor štátov EZVO sa snaží vymenovať rovnaký subjekt za podobných podmienok, aby vykonával rovnaké úlohy v prípade štátov EZVO.“
                        
                     
                           b)
                        
                        
                           V článku 14 ods. 1 a článku 18 ods. 1 sa dopĺňa tento pododsek:
                           „Ak sú obsahom posúdenia plány a ciele výkonnosti, ktoré sa týkajú jedného alebo viacerých členských štátov EÚ a jedného alebo viacerých štátov EZVO, posúdenie vykoná v prípade štátov EZVO Dozorný úrad EZVO a v prípade členských štátov EÚ Komisia. Komisia a Dozorný úrad EZVO v tejto veci spolupracujú s cieľom prijať zhodné postoje počas celého postupu stanoveného v tomto článku.“
                        
                     
                           c)
                        
                        
                           V článku 15 ods. 1 sa dopĺňa tento pododsek:
                           „Ak sú obsahom posúdenia plány a ciele výkonnosti, ktoré sa týkajú jedného alebo viacerých členských štátov EÚ a jedného alebo viacerých štátov EZVO, posúdenie vykoná v prípade štátov EZVO Dozorný úrad EZVO a v prípade členských štátov EÚ Komisia. Komisia a Dozorný úrad EZVO v tejto veci spolupracujú s cieľom prijať zhodné postoje počas celého postupu stanoveného v tomto článku.“
                        
                     
                           d)
                        
                        
                           V článku 18 ods. 2 sa dopĺňa tento pododsek:
                           „Ak funkčný blok vzdušného priestoru zahŕňa jeden alebo viac členských štátov EÚ a jeden alebo viac členských štátov EZVO, úlohy a právomoci stanovené v tomto bode vykonáva v prípade štátov EZVO Dozorný úrad EZVO a v prípade členských štátov EÚ Komisia. Komisia a Dozorný úrad EZVO v tejto veci spolupracujú s cieľom prijať zhodné postoje.“
                        
                     
                           e)
                        
                        
                           V článku 18 ods. 3 sa dopĺňa tento pododsek:
                           „Keď sa plán výkonnosti siete vzťahuje aj na manažéra siete vymenovaného Komisiou, aj na manažéra siete vymenovaného Stálym výborom štátov EZVO, Komisia a Dozorný úrad EZVO spolupracujú s cieľom prijať zhodné postoje.“
                        
                     
                           f)
                        
                        
                           V článku 18 ods. 4 sa dopĺňa tento pododsek:
                           „Keď sa plány a ciele výkonnosti týkajú jedného alebo viacerých členských štátov EÚ a jedného alebo viacerých štátov EZVO, Komisia a Dozorný úrad EZVO spolupracujú s cieľom podávať Výboru pre jednotné nebo spoločné správy o dosahovaní cieľov výkonnosti.“
                        
                     
                           g)
                        
                        
                           V článku 18 ods. 3 a 4 sa pod výrazom „Komisia“ rozumie „Dozorný úrad EZVO“, pokiaľ ide o štáty EZVO.“
                        
                     
         
               3.
            
            
               Text bodu 66xa [nariadenie Komisie (ES) č. 691/2010] sa vypúšťa s účinnosťou od 1. januára 2015.
            
         Článok 2
   Znenie vykonávacieho nariadenia (EÚ) č. 390/2013 v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 13. decembra 2014 pod podmienkou, že boli doručené všetky oznámenia podľa článku 103 ods. 1 Dohody o EHP (4), alebo dňom nadobudnutia účinnosti rozhodnutia Spoločného výboru EHP č. 135/2014 z 27. júna 2014 (5), podľa toho, čo nastane neskôr.
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 12. decembra 2014
      
         
            Za Spoločný výbor EHP
         
         
            predseda
         
         Kurt JÄGER
      
   
   
      (1)  Ú. v. EÚ L 128, 9.5.2013, s. 1.
   
      (2)  Ú. v. EÚ L 201, 3.8.2010, s. 1.
   
      (3)  Ú. v. EÚ L 310, 25.11.2011, s. 3.
   
      (4)  Ústavné požiadavky neboli oznámené.
   
      (5)  Ú. v. EÚ L 342, 27.11.2014, s. 42.